Шетелдік көліктерді тіркеу 1 шілдеге дейін жүреді
"Шетелдік көліктерді тіркеу 1 шілдеге дейін жүреді" | "https://abai.kz/post/163581"
TITLE: Шетелдік көліктерді тіркеу 1 шілдеге дейін жүреді
URL: https://abai.kz/post/163581
META: "Шетелдік көліктерді тіркеу 1 шілдеге дейін жүреді" | "https://abai.kz/post/163581"
DATE: 12.01.2023
AUTHOR(s): Abai.kz
TOTAL WORDS: 100
TEXT: Шетелден әкелінген автокөліктерді заңдастыру 2023 жылдың 1 шілдесіне дейін жүргізіледі. Бұл туралы Орталық коммуникациялар қызметінде өткен брифингте Ішкі істер министрінің орынбасары Игорь Лепеха мәлімдеді. «Шетелден әкелінген автокөліктерді заңдастыру 2023 жылдың 1 шілдесіне дейін жүргізіледі. Осы аралықта жеңіл көліктер, толық салмағы 5 тоннаға дейін жететін шағын, орта сыйымдылықтағы автобустар және толық салмағы 3,5 тоннаға дейінгі шағын жүк көліктерін заңдастыруға болады. Бұл ереже рулі оң жақта орналасқан көліктерге де қатысты. Бастапқы тіркеуге жататын шетелдік автокөліктердің жылына және экологиялық санатына қатысты талаптар қойылмайды», - деп мәлім етті Игорь Лепеха. Айта кетейік, 2022 жылдың 1 қыркүйегіне дейін әкелінген көліктерді заңдастыру 23 қаңтарда басталады. Abai.kz
